मीठापुर में बस का ब्रेक फेल, कई गाड़ियों में मारी टक्कर, यात्रियों को आई मामूली चोट
पटना | मीठापुरबस स्टैंड में बुधवार को एक बस ने ब्रेक फेल होने पर कई गाड़ियाें में टक्कर मार दी। कुछ लोगों को चोट भी आई है। घटना के बाद बस स्टैंड में अफरातफरी मच गई। बस का चालक भागने में सफल रहा। जक्कनपुर पुलिस ने बस को कब्जे में ले लिया है। प्रत्यक्षदर्शियों ने बताया कि जय बफार्नी नाम की बस को ड्राइवर काफी देर से स्टार्ट करने का प्रयास कर रहा था। स्टार्ट होते ही वह अनियंत्रित हो गई और बगल में खड़ी एक कार, ऑटो और एक फल दुकान में टक्कर मार दी। हालांकि इसमें कोई बड़ी दुर्घटना अल गई। घटना में कुछ यात्रियों को मामूली चोट भी आई है। जक्कनपुर थाना प्रभारी ने कहा कि बस को कब्जे में लेकर आगे की कार्रवाई की जा रही है।
hin_Deva hin_Deva